cyanic-selkie/wikianc huggingface dataset:
«Խիզախության համար» մեդալ (ԽՍՀՄ)
Նկարագրություն
«Խիզախության համար» մեդալ-ը արծաթագույն է, շրջանաձև, տրամագիծը՝ 37 մմ, երկու կողմից բարձրացված եզրերով։ Մեդալի երեսի կողմում պատկերված է վերևի մասում՝երեք թռչող ինքնաթիռ, ինքնաթիռների տակ երկու տող արձանագրություն՝ «Խիզախության համար», տառերի մեջ կարմիր էմալ է, այդ գրության տակ պատկերված է հրասայլ. Մեդալի ներքևի մասում գրված է «ԽՍՀՄ»` նույնպես ծածկված կարմիր էմալով։ Դարձերեսին մեդալի համարն է։ Մեդալը մետաղե օղակի միջոցով ամրացվում է հնգաթև մետաղե թիթեղյա շերտաձողին, որի հակառակ երեսն ունի մեդալը հագուստին ամրացնելու հարմարանք։ Նրա վրա ձգված է մետաքսե մոխրագույն ժապավեն երկու երկայնական կապույտ գծերով։ ժապավենի լայնությունը 24 մմ է, գծերինը` 2 մմ։ «Խիզախության համար» մեդալի առաջին տարբերակը ամրացվում էր ուղղանկյուն մետաղե թիթեղյա շերտաձողի միջոցով, որի վրա ձգված էր կարմիր ժապավեն։ Համաձայն Գերագույն խորհրդի նախագահության 1941 թ. հուլիսի 7 որոշման, «Խիզախության համար» մեդալը պարգևատրվողի մահից հետո վերադարձվում էր ԽՍՀՄ Գերագույն խորհրդի նախագահություն։ Մեդալի Վկայականը կարող էր մնալ պարգևատրվածի ընտանիքում (Գերագույն խորհրդի նախագահության 1943 թ. հուլիսի 13 հրամանագրով)։
Աղբյուրներ
ՀՍՀ Հատոր 7, էջ 374, «ՄԵԴԱԼՆԵՐ ԽՍՀՄ»
Կատեգորիա:ԽՍՀՄ պարգևներ
Ուրիշկա
Ուրիշկա (Уришка), գյուղ Ռուսաստանի Մորդովիա հանրապետության Ռոմոդանովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:17-րդ դարում հիմնադրված բնակավայրեր Կատեգորիա:Ռուսաստանի Մորդովիա հանրապետության Ռոմոդանովսկի շրջանի բնակավայրեր
Կարաբուլաղ (Արճեշի գավառ)
Կարաբուլաղ, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 28 կմ արևմուտք, Մանազկերտ տանող ճանապարհի վրա։
Բնակչություն
XX դարի սկզբին ուներ 19 տուն թուրք բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Ղարասար (Սեբաստիայի գավառ, այլ գյուղ)
Ղարասար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բոդո Իլլգներ
Բոդո Իլլգներ (Bodo Illgner, ), գերմանացի դարպասապահ, ով հանդես է եկել «Քյոլն» և «Ռեալ Մադրիդ» ֆուտբոլային ակումբներում, ինչպես նաև Գերմանիայի ֆուտբոլի ազգային հավաքականի կազմում։ 1990 թ. դարձել է աշխարհի չեմպիոն, իսկ 1991 թ. ճանաչվել է Եվրոպայի լավագույն դարպասապահ։
Կենսագրություն
Բոդո Իլլգները Գերմանիայի տարածաշրջանային լիգայում հանդես եկող համեստ «Խարդտբերգ» ակումբի սանն է։ 1983 թ. նա տեղափոխվեց «Քյոլն», որտեղ դարձավ Գերմանիայի հավաքականի հայտնի դարպասապահ Թոնի Շումախերին փոխարինողը։ 1987 թ. սկսած Իլլգները դարձավ «Քյոլնի» հիմնական դարպասապահը, իսկ շուտով նաև Գերմանիայի հավաքականի հիմնական դարպասապահը (նրա մեկնարկային խաղը հավաքականի կազմում եղավ 1987 թ. սեպտեմբերի 23-ին Դանիայի հավաքականի հետ խաղում։ Այդ խաղում Գերմանիայի հավաքականը հաղթեց նվազագույն 1։0 հաշվով)։ 1990 թ. աշխարհի առաջնության ժամանակ Իլլգները Գերմանիայի հավաքականի հիմնական դարպասապահն էր։ Նրա վստահ խաղը ուղեկցված ուժեղ պաշտպանների (Կլաուս Աուգենտալեր, Անդրեաս Բրեմե, Թոմաս Բերթոլդ, Յուրգեն Կոլլեր, Գվիդո Բուխվալդ) խաղով դարձավ Գերմանիայի հաջողության պատճառներից մեկը։ Առաջնության կիսաեզրափակչում Անգլիայի հետ խաղում հետխաղյա տասնմեկմետրանոց հարվածաշարի ժամանակ Իլլգները հետ մղեց Ստյուարտ Պիրսի հարվածը, իսկ եզրափակչում անառիկ պահեց սեփական դարպասը, ինչը նախկինում չէր հաջողվել ոչ մի դարպասապահի։
2001 թ. Իլլգները ավարտեց կարիերան։
Ցիստեին
Ցիստեին, α-ամինա β-թիոպրոպինաթթու, HSCH2CH(NH2)COOH, ծծումբ պարունակող փոխարինելի ամինաթթու։ Գոյություն ունի օպտիկապես ակտիվԼ և D ձևերով և ռացեմատ DL ձևով։ L-ցիստեին բյուրեղներ են, լուծվում են ջրում, քացախաթթվում, չեն լուծվում եթերում, ացետոնում, բենզոլում։ Մտնում է սպիտակուցների և բնական պեպտիդների բաղադրության մեջ։ Սպիտակուցների հիդրոլիզի ժամանակ վեր է ածվում ցիստինի՝․ կաթնասունների օրգանիզմում ցիստեին սինթեզվում է մեթիոնին և սերին ամինաթթուներից՝ ադենոզինեռֆոսֆորաթթվի (ԱԵՖ) մասնակցությամբ։ Ցիստեինի սուլֆհիդիային խմբերը (–SH) մտնում են որոշ ֆերմենտների (օրինակ, պապաինի) կատալիտիկ կենտրոնների բաղադրության մեջ և կարևոր դեր են կատարում օրգանիզմի նյութափոխանակության պրոցեսներում։ Օրգանիզմում ցիստեինը ունի պաշտպանական ֆունկցիա, կապում է ծանր մետաղների, մկնդեղի միացությունների, արոմատիկ ածխաջրածինների թունավոր իոնները։ Ցիստեին օգտագործվում է աչքի ոսպնյակի մթագնումը բուժելու համար։
Կատեգորիա:Սննդային հավելումներ
(1238) Պրեդապիա
(1238) Պրեդապիա (Predappia), աստերոիդ աստերոիդների հիմնական գոտում։ Հայտնաբերվել է 1932 թվականի փետրվարի 4-ին Լուիջի Վոլտայի կողմից Պինո Թուրինեզեյում ։
Միջին հեռավորությունը Արեգակից կազմում է 2,665683 ա. մ., առավելագույնը մոտենում է 2,2885 ա. մ. հեռավորության վրա և հեռանում 3,0428 ա. մ. ։ Արեգակի շուրջ մեկ ամբողջական պտույտ է կատարում 1589,69 երկրային օրվա ընթացքում, իր ուղեծրով շարժվելով միջինում 0,22646 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,16° անկյուն։
Պրեդապիա աստերոիդը պատկանում է Ադեոնայի աստերոիդների ընտանիքին, որը տեղաբշխված է հիմնական աստերոիդների գոտում։
Արտաքին հղումներ
Կատեգորիա:Ադեոնայի ընտանիքի աստերոիդներ Կատեգորիա:1932 թվականին հայտնաբերված աստղագիտական մարմիններ Կատեգորիա:Լուիջի Վոլտայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աստերոիդների ցանկ (268901-269000)
Աստերոիդների ցանկ (268801-268900) * Աստերոիդների ցանկ * Աստերոիդների ցանկ (269001-269100)
(9100) Տոմոհիսա
(9100) Տոմոհիսա (Tomohisa), աստերոիդ աստերոիդների հիմնական գոտում։ Հայտնաբերվել է 1996 թվականի դեկտեմբերի 2-ին Տակաո Կոբայաշիի կողմից Օիզումիյում ։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռագալնա
Ռագալնա (Ragalna) կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 3103 մարդ, 2008 թվականի տվյալներով բնակչության խտությունը կազմում է 80 մարդ/կմ²։ Զբաղեցնում է 39 կմ² մակերես տարածք։ Փոստային ինդեքսն է՝ 95030։ Հեռախոսային կոդը՝ 095։
Բնակավայրի հովանավորն է համարվում սուրբ Անաստասիան։
Արտաքին հղումներ
Կատեգորիա:Իտալիայի բնակավայրեր
Պիռիպիլու
Պիռիպիլու (Põripõllu), գյուղ Էստոնիայի Սաարեմաա նահանգի Օռիսաառե շրջանում։
2011 թվականի տվյալներով գյուղում բնակվում էր 20 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Օռիսաառե շրջանի բնակավայրեր Կատեգորիա:Էստոնիայի գյուղեր
Ռուսաստանի Դաշնության տրանսպորտի նախարարություն
Ռուսաստանի Դաշնության տրանսպորտի նախարարություն, դաշնային նախարարություն, որը իրականացնում է պետական քաղաքականության մշակման գործառույթները և քաղաքացիական ավիացիայի ոլորտում նորմատիվ-իրավական կարգավորումը, օդային տարածքի օգտագործման և Ռուսաստանի Դաշնության օդային տարածքի օդանավորդագիտության սպասարկման, ավիացիոն-տիեզերական որոնման և փրկարարական ծառայությունների, ծովային (ներառյալ ծովային նավահանգիստները), ներքին ջրային, երկաթուղային, ավտոմոբիլային (այդ թվում՝ Ռուսաստանի Դաշնության տրանսպորտային վերահսկողության պետական սահմանի անցկացման կետերում), քաղաքային էլեկտրական (այդ թվում' մետրոպոլիտեն) և արդյունաբերական տրանսպորտի, ճանապարհային տնտեսության, հիդրոտեխնիկական կառույցների շահագործման և տրանսպորտային անվտանգության ապահովումը ։
Արտաքին հղումներ
Կատեգորիա:Տրանսպորտի նախարարություններ Կատեգորիա:Ռուսաստանի տրանսպորտ Կատեգորիա:Մոսկվայի կազմակերպություններ Կատեգորիա:Մոսկվայի շենքեր և կառույցներ Կատեգորիա:Ռուսաստանի պետական ծառայություններ Կատեգորիա:1865 հիմնադրումներ
Վելիկայա Բեզուգլովկա (գյուղ, Կոզելշչինայի շրջան)
Վելիկայա Բեզուգլովկա (Велика Безуглівка), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Վելիկայա Բեզուգլովկա գյուղում բնակվում էր 306 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կոզելշչինայի շրջանի բնակավայրեր Կատեգորիա:Ուկրաինայի գյուղեր
Կատվի մասին
«Կատվի մասին...» («Про кота...»), խորհրդային գեղարվեստական հեռուստաֆիլմ, որը նկարահանվել է Սվյատոսլավ Չեկինի կողմից 1985 թվականին ։ Շառլ Պերոյի «Կոշկավոր կատուն» հեքիաթի թեմայով երաժշտական իմպրովիզացիա է Դավիթ Սամոյլովի բանաստեղծություններով և Վիտալի Ռոզենբերգի ու Իգոր Բրիլի երաժշտությամբ։
Սյուժե
Ջրաղացպանի կրտսեր որդին հորից ժառանգել է միայն մի կատու։ Խորամանկ կատուն հագնում է կոշիկներ և վստահորեն շարժվում դեպի թագավորական ամրոց, որտեղ նվերների օգնությամբ հետաքրքրություն է առաջացնում իր տիրոջ նկատմամբ, որին կոչում է մարքիզ Կարաբաս։ Սակայն, ի տարբերություն բնօրինակի, ֆիլմի վերջում արքայադուստրը չի սիրում ինքնակոչ մարքիզին՝ արդարացիորեն նշելով, որ նա վատ դաստիարակություն ունի։
Լրացուցիչ տեղեկություններ
Սվյատոսլավ Չեկինը շատ է զբաղվել ջազային և իմպրովիզացիոն երաժշտությամբ, աշխատել է կինոյի բնագավառում որպես կոմպոզիտոր։ Շփվել ու ընկերություն է արել մի շարք ջազային երաժիշտների հետ, նկարահանել է ջազ։ Իր միակ խաղարկային ֆիլմի հեքիաթ-մյուզիքլի վրա աշխատելու համար, որը նկարահանվել է Էստոնիայում Շառլ Պերոյի հեքիաթի մոտիվներով Դավիթ Սամոյլովի բանաստեղծությունների հիման վրա, նա որպես կոմպոզիտոր հրավիրել է դաշնակահար Իգոր Բրիլին և կիթառահար Վիտալի Ռոզենբերգին։ Դրանով Սվյատոսլավ Չեկինը հարգանքի տուրք է մատուցել իր այդքան սիրելի ջազին։
Տուդելիլիա
Տուդելիլիա (Tudelilla), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 19,06 կմ2 տարածք։ Բնակչությունը կազմում է 395 մարդ (2010 թվականի տվյալներով)։ Գտնվում է պրովինցիայի վարչական կենտրոնից 40 կմ հեռավորության վրա։
Կատեգորիա:Իսպանիայի բնակավայրեր
Աստերոիդների ցանկ (96801-96900)
Աստերոիդների ցանկ (96701-96800) * Աստերոիդների ցանկ * Աստերոիդների ցանկ (96901-97000)
Կարաբուլաղ (Ելիզավետպոլի գավառ)
Կարաբուլաղ, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։ Գտնվում էր Ելիզավետպոլ քաղաքից հյուսիս-արևմուտք ։
Ծանոթագրություններ
Կատեգորիա:Արևելյան Հայաստանի գյուղեր
Աղդաշ (գետ)
Աղդաշ, գետ Արաքսի ավազանում։ Հոսում է Ֆիզուլիի շրջանի տարածքով ։
Ծանոթագրություններ
Կատեգորիա:Ադրբեջանի գետեր Կատեգորիա:Ֆիզուլիի շրջան Կատեգորիա:Արաքսի ավազանի գետեր
Ղարավիրեն
Ղարավիրեն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ուրիցկոե (գյուղ, Տերբունսկի շրջան)
Ուրիցկոե (Урицкое), գյուղ Ռուսաստանի Լիպեցկի մարզի Տերբունսկի շրջանի կազմում։
Բնակչությունը 2009 թվականին գրանցված տվյալներով կազմում էր 985 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:17-րդ դարում հիմնադրված բնակավայրեր Կատեգորիա:Ռուսաստանի Լիպեցկի մարզի Տերբունսկի շրջանի բնակավայրեր Կատեգորիա:1571 թվականին հիմնադրված բնակավայրեր
Բոշխ կախված
Նկարագրություն
Փուխր ճիմ առաջացնող, 8-20 սմ երկարությամբ բազմամյա խոտաբույս է։ Տերևները գծային են, 1-1,6 սմ լայնությամբ։ Ծաղկաբույլերում գտնվող վարսանդավոր հասկիկների երկարությունը 10-17 սմ է, աղեղնաձև թեքված են։ Ծածկող թեփերը ձվաձև են, պարկիկներին հավասար կամ մի փոքր կարճ, 1 մմ երկարությամբ սրածայրով։ Դժգույն կանաչ պարկիկները ունեն 3-3,2 մմ երկարություն, ուռուցիկ նիստեր, 0,1-0,2 մմ երկարությամբ թույլ, հազիվ ճեղքված 2-3 ջիղ ։
Տարածվածություն
Հայաստանում հանդիպում է Զանգեզուրի ֆլորիստիկական շրջանում՝ Սրաշեն, Շիկահող (կենու պուրակ) և Ներքին Հանդ (սոսու պուրակ) գյուղերի շրջակայքում ։
Էկոլոգիա
Աճում է ստորին լեռնային գոտում՝ ծովի մակարդակից մոտ 900 մ բարձրության վրա, ստվերոտ անտառներում, գետերի խոնավ ափերին, աղբյուրների մոտ։ Ծաղկում է մայիս-հունիս ամիսներին, պտղաբերում՝ հունիս-հուլիսին ։
Պահպանություն
Վտանգված տեսակ է։ Տարածման և բնակության շրջանների մակերեսը 10 կմ²-ից պակաս է։ Տեսակի տարածման շրջանը հիմնականում գտնվում է Հայաստանի սահմաններից դուրս։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում ։
Պոպուլյացիայի մի մասը պահպանվում է «Շիկահող» պետական արգելոցի տարածքում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Բոշխազգիներ Կատեգորիա:ՀՀ Կարմիր գրքում գրանցված բույսեր Կատեգորիա:Եվրոպայի բուսական աշխարհ Կատեգորիա:Աֆրիկայի բուսականություն
(1239) Քետելետա
(1239) Քետելետա (Queteleta), աստերոիդ աստերոիդների հիմնական գոտում։ Հայտնաբերվել է 1932 թվականի փետրվարի 4-ին Էժեն Դելպորտի կողմից Ուքլում ։
Միջին հեռավորությունը Արեգակից կազմում է 2,659577 ա. մ., առավելագույնը մոտենում է 2,037 ա. մ. հեռավորության վրա և հեռանում 3,2822 ա. մ. ։ Արեգակի շուրջ մեկ ամբողջական պտույտ է կատարում 1584,23 երկրային օրվա ընթացքում, իր ուղեծրով շարժվելով միջինում 0,22724 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,66° անկյուն։
Արտաքին հղումներ
Կատեգորիա:1932 թվականին հայտնաբերված աստղագիտական մարմիններ Կատեգորիա:Էժեն Դելպորտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սառցե սրտի լեգենդը
Արտաքին հղումներ
Կատեգորիա:«Մոսֆիլմ» ստուդիայի ֆիլմեր Կատեգորիա:Էլդար Շենգելայայի ֆիլմեր Կատեգորիա:1957 ֆիլմեր
Վերխնյայա Ժուժմանովկա (գյուղ, Կոզելշչինայի շրջան)
Արտաքին հղումներ
Կատեգորիա:Ուկրաինայի Պոլտավայի մարզի Կոզելշչինայի շրջանի բնակավայրեր Կատեգորիա:Ուկրաինայի գյուղեր
Ղարաքեչելի
Ղարաքեչելի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Գործարքային վերլուծություն
Գործարքային վերլուծություն (կրճատ՝ ԳՎ), հոգեբանական մոդել, որը ծառայում է նկարագրելու և վերլուծելու մարդու վարքագիծը ինչպես անհատապես, այնպես էլ խմբերում։ Այս մոդելը ներառում է փիլիսոփայություն, տեսություն և մեթոդներ, որոնք թույլ են տալիս մարդկանց հասկանալ իրենց և ուրիշների հետ փոխգործակցության առանձնահատկությունները։
Գործարքային վերլուծության հիմնաքարն այն դրույթն է, որ նույն անձը, գտնվելով որոշակի իրավիճակում, կարող է գործել երեք էգո-վիճակներից մեկի հիման վրա, որոնք հստակորեն տարբերվում են միմյանցից։
Գործարքային վերլուծությունը վարքագծի ընկալման ռացիոնալ մեթոդ է, որը հիմնված է այն եզրակացության վրա, որ յուրաքանչյուր մարդ կարող է սովորել վստահել ինքն իրեն, մտածել իր համար, ինքնուրույն որոշումներ կայացնել և բացահայտ արտահայտել իր զգացմունքները։ Դրա սկզբունքները կարող են կիրառվել աշխատավայրում, տանը, դպրոցում, հարևանների հետ, այնտեղ՝ որտեղ մարդիկ գործ ունեն մարդկանց հետ։
Գործարքային վերլուծության տեսության հիմքերը նկարագրվել են Էրիկ Բերնի և մի շարք այլ հոգեթերապևտների, ինչպես նաև մի քանի ոչ հոգեթերապևտների կողմից։ Էրիկ Բերնը դեռևս 1960-ական թվականների սկզբին սկսել է հրապարակել մարդու գործունեության վերաբերյալ իր դիտարկումները, իսկ 1970-ական թվականներին գործարքային վերլուծության նկատմամբ հանրային հետաքրքրությունը հասավ գագաթնակետին։
Էգո-վիճակներ
Երբ մենք գործում ենք, զգում, մտածում այնպես, ինչպես դա արել են մեր ծնողները, մենք գտնվում ենք Ծնողի Էգո-վիճակում։ Երբ գործ ունենք ներկա իրականության, փաստերի կուտակման, դրանց օբյեկտիվ գնահատման հետ, մենք գտնվում ենք Մեծահասակների էգո-վիճակում։ Երբ մենք զգում և վարվում ենք այնպես, ինչպես մանուկ ժամանակ, մենք գտնվում ենք Երեխայի էգո-վիճակում։
Ցանկացած ժամանակ մեզանից յուրաքանչյուրը գտնվում է այս երեք էգո-վիճակներից մեկում։
Գործարքներ
Գործարք, հաղորդակցման միավոր, որը բաղկացած է խթանից և արձագանքից։ Օրինակ՝ խթան՝ «Բարև», արձագանք՝ «Բարև։ Ինչպե՞ս ես»։ Հաղորդակցության ժամանակ (գործարքների փոխանակման) մեր էգո-վիճակները փոխազդում են մեր հաղորդակցման գործընկերոջ էգո-վիճակների հետ։ Գոյություն ունի գործարքների երեք տեսակ.
Սցենարների տեսություն
Գործարքային վերլուծության մեկ այլ հիմնաքարը սցենարների տեսությունն է։ Այս տեսությունն առաջին անգամ մշակվել է Էրիկ Բեռնի կողմից և կատարելագործվել Կլոդ Շտայների կողմից։
Սցենարը «կյանքի ծրագիր է, որը կազմվել է մանկության տարիներին»։ Սցենարը ընտրվում է երեխայի կողմից՝ հիմնվելով ծնողների կամ հասարակության առաջարկած սցենարների վրա։ Սցենարի ընտրության վրա ազդում են ինչպես արտաքին գործոնները, այնպես էլ երեխայի կամքը։ Բերնը մեջբերում է երկու եղբայրների դեպքը, որոնց մայրն ասել է. «Դուք երկուսդ էլ կհայտնվեք հոգեբուժարանում»։ Հետագայում եղբայրներից մեկը դարձել է քրոնիկ հոգեկան հիվանդ, իսկ մյուսը հոգեբույժ։ Ըստ սցենարի տեսության՝ մեզանից յուրաքանչյուրն արդեն գիտի մանկության տարիներին սցենարի համար կարևոր կետերը։ Օրինակ՝ ապագա երեխաների թիվը։
Հակասցենար, «հակադարձ սցենար», կարող է ձևավորվել, երբ հնարավոր չէ գործել ըստ սցենարի։ Մարդը, ով գործում է ուղիղ հակառակ իր սցենարին, այնուամենայնիվ, դեռևս ենթակա է դրա ազդեցությանը։ Սցենարը շարունակում է ղեկավարել մարդուն, բայց այն, ինչ սցենարում պետք է լավ արվեր, մարդը վատ է անում, և հակառակը։ Օրինակ, մի երիտասարդ, ով պետք է իր ծերության ժամանակ միայնակ մոր կողքին լիներ, հետևաբար հոգ տանի իր մասին և նվազագույնը շփվի աղջիկների հետ, սկսում է ամեն շաբաթ փոխել ընկերուհուն, օգտագործել թմրանյութեր և զբաղվել էքստրեմալ սպորտով։ Այս օրինակում մարդկային վարքագիծը դեռևս կախված է ծնողների վերաբերմունքից և, հետևաբար, կանխատեսելի է։
Այսպիսով, հակասցենարը որոշում է մարդու ապրելակերպը, մինչդեռ սցենարը նրա ճակատագիրն է։
Օգտագործման ոլորտներ
Գործարքային վերլուծությունն օգտագործվում է հոգեթերապիայի, հոգեբանական խորհրդատվության, բիզնես խորհրդատվության, կրթության և այնտեղ, որտեղ մարդիկ պետք է շփվեն միմյանց հետ։
Արտաքին հղումներ
Կատեգորիա:Հոգեբանություն Կատեգորիա:Հոգեվերլուծություն Կատեգորիա:Հոգեբանական հասկացություններ Կատեգորիա:Հոգեթերապիա
Ուրունյուելա
Ուրունյուելա  (Uruñuela), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 10,51 կմ2 տարածք։ Բնակչությունը կազմում է 941 մարդ (2010 թվականի տվյալներով)։ Գտնվում է պրովինցիայի վարչական կենտրոնից 29 կմ հեռավորության վրա։
Կատեգորիա:Իսպանիայի բնակավայրեր
Շերբրուկ (փողոց)
Շերբրուկ փողոց (rue Sherbrooke), 31,3 կիլոմետր երկարությամբ գլխավոր պողոտա, Մոնրեալի կղզու երկրորդ ամենամեծ փողոցը։ Փողոցը սկսվում է Մոնրեալի արևմուտքից և ավարտվում է Պուանտ օ Թխեմբլեի կղզու ծայրում` հատելով Գուին բուլվարը և միանալով Նոտր Դամ փողոցին։ Քավենդիշ բուլվարի արևելյան մասում այս ճանապարհը կազմում է Քվեբեկ 138 փողոցի մաս։
Փողոցը բաժանված է երկու մասի։ Շերբրուկ փողոցի արևելյան մասը գտնվում է Սենտ Լորան բուլվարում, իսկ Շերբրուկ փողոցի արևմտյան մասը` արևմուտքում։ Արևմտյան հատվածում են գտնվում բազմաթիվ պատմական կառույցներ ։
Շերբրուկ փողոցի արևելյան մասն անցնում է Մոնտ Ռոյալ սարահարթի եզրով (և' վարչական, և' տեղագրական) Côte à Baron հայտնի բարձունքի գագաթին և հյուսիսում շարունակվում Մոնրեալի բուսաբանական այգու և Մեզոնով այգու միջով և հարավում` Օլիմպիական զբոսայգու։ Փողոցն անվանվել է 1816-1818 թվականներին Բրիտանական Հյուսաիսային Ամերիկայի գեներալ նահանգապետ Ջոն Կոուպ Շերբրուկի պատվին ։
Պատմություն
1817 թվականին Շերբրուկ փողոցը ի սկզբանե բաղկացած էր երկու հատվածից` Bleury փողոցից դեպի Սանգինեթ փողոց։ Այդ ժամանակաշրջանում քաղաքի կենտրոնական մասից հարաբերական հեռավորությունը դժվարացնում էր արդյունաբերության կամ գործարանների ստեղծումը։ Շատ հիվանդանոցներ և ուսումնական հաստատություններ փողոցում տեղակայվեցին 19-րդ դարում, ինչպիսիք են` ՄաքԳիլի համալսարանը, Jacques-Cartier նորմալ դպրոցը, Մոնտ Սեն Լուի քոլեջը, Bon Pasteur մենաստանը։
19-րդ դարի սկզբում Շերբրուկի փողոցը երկարեց դեպի արևելք Մոնրեալի քաղաքային զարգացման հետ զուգընթաց։ Այն բազում հաստատությունների և զբոսայգիների ստեղծման կենտրոնն էր` Լա Ֆոնտան զբոսայգի, Նոտր Դամ հիվանդանոց, Մեզոնով այգի, Մոնրեալի բուսաբանական այգի և Օլիմպիական մարզադաշտը։
1976 թվականին Ամառային օլիմպիական խաղերի ժամանակ փողոցը պետք է լիներ 8 կմ երկարությամբ Corridart արվեստի ցուցահանդեսի անցկացման վայրը։ Այնուամենայնիվ, վիճահարույց որոշման մեջ նախկին քաղաքապետ Ժան Դրափյոն խաղերի մեկնարկից երկու օր առաջ չեղարկեց ցուցադրությունը ։
Տեսարժան վայրեր
արևելքում`
Արտաքին հղումներ
Կատեգորիա:Մոնրեալի փողոցներ
Պոռկունի
Պոռկունի (Porkuni), գյուղ Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղում բնակվում էր 148 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Տամսալու շրջանի բնակավայրեր Կատեգորիա:Էստոնիայի գյուղեր
Արկադի Ծատուրյան
Արկադի Երվանդի Ծատուրյան, գրող, արձակագիր, բանահավաք, Հայաստանի գրողների միության անդամ, Հայաստանի գրողների միության Սյունիքի մասնաճյուղի նախկին նախագահ ։
Կենսագրություն
Արկադի Ծատուրյանը ծնվել է 1937 թվականի փետրվարի 7-ին, Գորիսի շրջանի Խնձորեսկ գյուղում։ Ավարտել է Երևանի Խ․ Աբովյանի անվան մանկավարժական ինստիտուտի բանասիրական բաժինը և ստացել մանկավարժական բարձրագույն կրթություն։ Ավելի քան 49 տարի եղել է հայոց լեզվի և գրականության ուսուցիչ։ Խնձորեսկ գյուղի Գարեգին Սևունցի անվան միջնակարգ դպրոցում երկար տաիրներ եղել է ուսմասվար։
1989-2004 թվականներին եղել է Ներքին Խնձորեսկի նորաբաց դպրոցի տնօրենը։ 2004-2006 թվականներին դպրոցի տնօրենի պաշտոնակատար է եղել Խնձորեսկի միջնակարգ դպրոցում։
1910 թվականից հասարակական կարգով գլխավորել է Հայաստանի գրողների միության Սյունիքի մասնաճյուղը։ ՀՀԳ Գրողների միության անդամ է։
Գրքեր
Ստեղծագործությունների մի մասը (5-6 գիրք) նվիրված է ղարաբաղյան ազատամարտի դեպքերին ու իրադարձություններին, որոնք հիմնականում տեղի են ունենում Գորիսի սահմանների վրա։
Պարգևներ
Պարգևատրվել է Մովսես Խորենացու մեդալով։
Ծանոթագրություններ
Կատեգորիա:Հայ գրողներ Կատեգորիա:Հայ բանահավաքներ Կատեգորիա:Հայ արձակագիրներ Կատեգորիա:Հայաստանի գրողների միության անդամներ Կատեգորիա:Հայ ուսուցիչներ
(9101) 1996 XG2
(9101) , աստերոիդ աստերոիդների հիմնական գոտում։ Հայտնաբերվել է 1996 թվականի դեկտեմբերի 3-ին Ֆարրա դ'Իսոնզո աստղադիտարանի կողմից Ֆարրա դ'Իսոնզոյում ։
Թեմա
Թեմա (հուն.` thema-գլխավոր միտք), կյանքի այն կողմերը, որոնք պատկերված և լուսաբանվում են տվյալ ստեղծագործության մեջ։
(9101) 1996 XG2
Միջին հեռավորությունը Արեգակից կազմում է 2,264663 ա. մ., առավելագույնը մոտենում է 2,154 ա. մ. հեռավորության վրա և հեռանում 2,3754 ա. մ. ։ Արեգակի շուրջ մեկ ամբողջական պտույտ է կատարում 1244,81 երկրային օրվա ընթացքում, իր ուղեծրով շարժվելով միջինում 0,2892 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,87° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Ֆարրա դ'Իսոնզո աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Թեմա
Միևնույն կենսական նյութը տարբեր գրողներ կարող են տարբեր կերպ մեկնաբանել՝ ելնելով իրենց աշխարհայացքից և կոնկրետ ստեղծագործական նպատակներից։
Ստեղծագործության մեջ հաճախ հանդես են գալիս նաև օժանդակ թեմաներ, որոնք լրացնում և խորացնում են գլխավոր թեման։ Գրական երկի հասարակական և գեղագիտական նշանակությունը զգալի չափով պայմանավորված է նրանով, թե նրա հիմնական թեման որքանով է կարևոր և էական ժողովրդի, հասարակության կյանքում։
Գրականագիտության մեջ գործածվում է նաև թեմատիկա հասկացությունը, որը համանման գեղարվեստական թեմաների ամբողջությունն է։ Դա կենսական հարցերի այն ընդհանուր ջրջանակն է, որից գրողը քաղել է իր երկի նյութը։ Այս կամ այն թեմատիկան կարող է աղբյուր ծառայել բազմաթիվ գեղարվեստական թեմաների համար։ Այսպես, անցյալին նվիրված երկերն ունեն պատմական թեմատիկա, իսկ ընթացիկ կյանքի մասին պատմող ստեղծագործությունները՝ ժամանակակից թեմատիկա։
Աղբյուրներ
Կատեգորիա:Գրականագիտություն
Սոֆյա Ալեքսեևնա
Սոֆյա Ալեքսեևնա (Софья Алексеевна, ), Ալեքսեյ Միխայլովիչ ցարի դուստրը, 1682-1689 թվականներին եղել է խնամակալ իր կրտսեր եղբայրների՝ Պետրոսի ու Իվանի օրոք։
Վաղ տարիներ
Արքայադուստր Սոֆյա Ալեքսեևնան ծնվել է Ալեքսեյ Միխայլովիչի ու նրա առաջին կնոջ՝ Մարիա Միլոսլավսկայայի ընտանիքում․ նա եղել է Ալեքսեյ Միխայլովիչի տասնվեց երեխաներից վեցերորդը և չորրորդ դուստրը։ Ստացել է իշխանական ավանդական անուն՝ «Սոֆյա», ինչպես կոչվել է իր վաղամեռիկ հորաքույրը՝ Սոֆյա Միխայլովնան։
Ստրելեցների խռովությունը 1682 թվականին և Սոֆյայի գահակալումը
1682 թվականի -ին (մայիսի 7)՝ վեց տարի թագավորելուց հետո, մահացել է ցար Ֆեոդոր Ալեքսեևիչը։ Հարց է առաջացել, թե ով պետք է ժառանգի գահը. ավագ հիվանդոտ Իվա՞նը (ինչպես ավանդույթն էր), թե՞ կրտսերը՝ Պետրոսը։ Ստանալով պատրիարք Իոակիմի օժանդակությունը՝ Նարիշկիններն ու նրանց կողմնակիցները 1682 թվականի ապրիլի 27-ին (մայիսի 7) գահին բազմեցրել է Պետրոսին։ Փաստացիորեն իշխանության գլուխ են անցել Նարիշկինների տոհմը և աքսորից հետ կանչված Արտամոն Մատվեևը, որ հայտարարվել է «մեծ խնամակալ»։ Իվան V-ի կողմնակիցների համար դժվար էր սատարել իրենց թեկնածուին, քանի որ նա չէր կարող թագավորել չափազանց թույլ առողջության պատճառով։ Պալատական փաստացի հեղաշրջման կազմակերպիչները հայտարարել են, թե մահամերձ Ֆեոդոր Ալեքսեևիչն ինքն է գահը ժառանգել իր կրտսեր եղբորը՝ Պետրոսին, սակայն դա հաստատող ստույգ վկայություններ չկան։
Միլոսլավսկիները՝ արքայազն Իվանի ու արքայադուստր Սոֆյայի ազգականները մորական կողմից, Պետրոսի գահակալման մեջ տեսել են իրենց հետաքրքրությունների սահմանափակում։ Ստրելեցները, որոնց թվաքանակը Մոսկվայում կազմում էր ավելի քան 20 000, արդեն երկար ժամանակ դժգոհություն և ինքնահաճություն էին արտահայտում և հավանաբար Միլոսլավսկիների դրդումով՝ 1682 թվականի -ին (մայիսի 25) ելույթ են ունեցել բացահայտ. գոռալով, թե Նարիշկինները խեղդել են Իվանին, նրանք շարժվել են դեպի Կրեմլ։ Նատալյա Կիրիլովնան, հույս ունենալով, որ կհանգստացնի խռովարարներին, պատրիարքի և բոյարների հետ Կարմիր պատշգամբ է դուրս բերել Պետրոսին և նրա եղբորը, սակայն ապստամբությունը չի վերջացել։ Առաջին մի քանի ժամում սպանվել են Արտամոն Մատվեևն ու Միխայիլ Դոլգորուկին, իսկ հետո նաև Նատալյայի բազմաթիվ այլ կողմնակիցներ, այդ թվում՝ նաև նրա երկու եղբայրները։
Մայիսի 26-ին ստրելեցների գնդերից ընտրված մի քանի հոգի գնացել են պալատ և պահանջել, որ ավագ եղբայր Իվանը հաստատվի առաջին արքա, իսկ կրտսեր Պետրոսը՝ երկրորդ։ Ապագա ջարդերից խուսափելու համար Նարիշկինները համաձայնել են, և պատրիարք Իոակիմն անմիջապես Ուսպենսկի տաճարում կատարել է հանդիսավոր մաղթանք երկու եղբայրների առողջության համար, իսկ հունիսի 25-ին թագադրել է նրանց։
Մայիսի 29-ին ստրելեցները պահանջել են, որ Սոֆյա Ալեքսեևնան իր վրա վերցնի պետության կառավարումը, քանի որ իր եղբայրները շատ փոքր էին։ Նատալյա Կիրիլովնան իր կրտսեր որդու՝ երկրորդ թագավոր Պետրոսի հետ պետք է հեռանար Մոսկվայի մոտ գտնվող Պրեոբրաժենսկոյե գյուղի պալատ։
Խնամակալություն
Սոֆյա Ալեքսեևնան կառավարել է իր ֆավորիտի՝ Վասիլի Գոլիցինի օգնությամբ։ Ֆուա դե լա Նևիլի և Բորիս Կուրակինի մոտ ներակայացված են վկայություններ ուշ շրջանի այն լուրերի մասին, թե Սոֆյայի ու Գոլիցինի միջև գոյություն է ունեցել մարմնական կապ։ Սակայն ո՛չ Սոֆյայի ու ֆավորիտի նամակագրությունը, ո՛չ նրա կառավարման ժամանակների վկայությունները չեն հաստատում այդ փաստը։ «Դիվանագետները նրանց հարաբերությունների մեջ չեն տեսել ոչինչ, բացի Սոֆյայի բարեհաճությունը ֆավորիտի նկատմամբ, և դրանչում չեն գտել անպայման էրոտիկական երանգավորում» ։
Սոֆյա Ալեքսեևնան շարունակել է պայքարն ընդդեմ «հնադավանների» արդեն օրենսդրական մակարդակում՝ 1685 թվականին ընդունելով «12 հոդվածը», որոնց հիման վրա մահապատժի են ենթարկվել «պառակտման» մեջ մեղադրվող հազարավոր մարդիկ։
Վոլտերը նրա մասին ասել է. «Նա ուներ շատ խելք, հորինում էր բանաստեղծություններ, լավ էր գրում և խոսում և հաճելի արտաքինի հետ համատեղում էր բազմաթիվ տաղանդներ. դրանք մթագնվում էին միայն նրա փառամոլությամբ»։
Սոֆյայի օրոք կնքվել է Ռուսաստանի համար շահավետ «Հավերժ պայմանագիրը» Ռեչ Պոսպոլիտայի հետ, ինչպես նաև ոչ շահավետ պայմանագիր Չինաստանի հետ (ռուս-չինական առաջին պայմանագիրը, որ գործել է մինչև 1858 թվականը)։ 1687 և 1689 թվականներին Վասիլի Գոլիցինի գլխավորությամբ կատարվել են արշավանքներ ընդդեմ Ղրիմի թաթարների, սակայն դրանք առանձնակի շահ չեն ունեցել, թեև ամրապնդել են Ռուսաստանի հեղինակությունը Սրբազան լիգայի դաշնակիցների աչքում։ 1687 թվականի հուլիսի 21-ին Փարիզ է ժամանել ռուսական դեսպանությունը, որը Սոֆյա Ալեքսեևնայի կողմից ուղարկվել էր Լյուդովիկոս XIV-ի մոտ՝ վերջինիս առաջարկելու միանալ Սրբազան լիգային ընդդեմ թուրք սուլթանի, որն այդ ժամանակ Ֆրանսիայի դաշնակիցն էր։
Տապալում
1689 թվականի մայիսի 30-ին լրացել է Պետրոս Առաջինի 17 տարին։ Մինչ այդ նա մոր՝ Նատալյա Կիրիլովնայի պնդմամբ ամուսնացել էր Եվդոկիա Լոպուխինայի հետ, և ըստ ժամանակ ընդունված սովորության՝ համարվում էր չափահաս։ Ավագ թագավոր Իվանը նույնպես ամուսնացած էր։ Այդպիսով՝ այլևս հիմնավոր պատճառ չկար, որ Սոֆյա Ալեքսեևնան մնար խնամակալ, բայց նա շարունակում էր իր ձեռքում պահել իշխանությունը։ Պետրոս Առաջինը փորձել է պաշտպանել իր իրավունքները, սակայն հաջողության չի հասլել. ստրելեցների ղեկավարները և գերատեսչության աստիճանավորները, որոնք իրենց պաշտոններն ստացել էին Սոֆյայից, նախկինի նման կատարում էին միայն նրա հրամանները։
Կրեմլի (Սոֆյա Ալեքսեևնայի նստավայրը) և Պրեոբրաժենսկոեում տեղակայված Պետրոս Առաջինի պալատի միջև հաստատվել են թշնամական հարաբերություններ և անվստահություն։ Կողմերից յուրաքանչյուրը մյուսին կասկածում էր հակամարտությունն ուժի միջոցով, արյուն թափելու ճանապարհով լուծելու փորձի մեջ։
Օգոստոսի 7-ի լույս 8-ի գիշերը մի քանի ստրելեցներ ժամանել են Պրեոբրաժենսկոե և ցարին հայտնել, որ նրա դեմ մահափորձ է նախապատրաստվում։ Պետրոսը խիստ վախեցել է և ձիով փախել Տրոիցե-Սերգիև վանք մի քանի թիկնապահների ուղեկցությամբ։ Հաջորդ օրվա առավոտյան այնտեղ են մեկնել թագուհիներ Նատալյա Կիրիլովնան ու Եվդոկիա Լոպուխինան, ինչպես նաև Պետրոս Առաջինի կողից ստեղծված «զվարճական» ողջ զորքը, որն այն ժամանակ կազմում էր ռազմական մեծ ուժ, որ կարող էր երկար ժամանակ դիմանալ պաշարմանը վանքի պատերի ներսում։
Մոսկվայում Պետրոս Առաջինի փախչելու լուրն ունեցել է ցնցող ազդեցություն. բոլորը հասկանում էին, որ սկսված երկպառակությունն սպառնում է վերածվել արյունահեղության։ Սոֆյա Ալեքսեևնան Իոակիմ պատրիարքին խնդրել է գնալ Տրոիցա և Պետրոսին համոզել բանակցել, սակայն պատրիարքը չի վերադարձել Մոսկվա և Պետրոս Առաջինին հայտարարել է լիիրավ միապետ։
Օգոստոսի 27-ին Տրոիցայից եկել է Պետրոս Առաջինի կողմից ստորագրված թագավորական հրաման, որով պահանջվում էր, որ ստրելեցների գնդերի գնդապետներն ամեն գնդից ընտրված տասական մարդու հետ ներկայանան թագավորին, իսկ չենթարկվելու դեպքում նրանց սպառնում էր մահապատիժ։ Սոֆյա Ալեքսեևնան նույնպես մահապատժի սպառնալիքով ստրելեցներին արգելել է հեռանալ Մոսկվայից։
Ստրելեցների մի շարք ղեկավարներ ու շարքայիններ սկսել են հեռանալ դեպի Տրոիցա։ Սոֆյա Ալեքսեևնան, զգալով, որ ժամանակն աշխատում է իր դեմ, որոշել է անձամբ խոսել իր կրտսեր եղբոր հետ։ Այդ նպատակով նա մեկնել է Տրոիցա ոչ մեծ թվով թիկնապահների ուղեկցությամբ, սակայն Վոզդվիժենսկոե գյուղում նրան կանգնեցրել է ստրելեցների ջոկատը, իսկ նրան ընդառաջ ուղարկված պալատական սեղանապետ Ի. Բուտուրլինը, ապա նաև իշխան Տրոեկուրովը հայտնել են, որ թագավորը չի ընդունելու նրան, իսկ եթե նա փորձի շարունակել իր ճանապարհը դեպի Տրոիցա, ապա ստիպված են լինելու ուժ կիրառել նրա դեմ։ Սոֆյա Ալեքսեևնան վերադարձել է Մոսկվա։
Սոֆյա Ալեքսեևնայի կրած այդ անհաջողության մասին լուրը տարածվել է, և Մոսկվայից փախչող բոյարների, աստիճանավորների ու ստրելեցների թիվն աճել է։ Տրոիցայում նրանց բարեկամաբար ընդունել է իշխան Բորիս Գոլիցինը, որ նախկինում եղել էր թագավորի դայակը, իսկ այդ ժամանակ նրա գլխավոր խորհրդականն էր։ Նոր ժամանած աստիճանավորներին ու ստրելեցների ղեկավարներին նա անձամբ է մատուցել գավաթ և թագավորի անունից շնորհակալություն հայտնել հավատարիմ ծառայության համար։ Շարքային ստրելեցներին նույնպես բաժանել են օղի և պարգևադրամ։
Տրոիցայում Պետրոս Առաջինը վարել է Մոսկովյան ցարի օրինակելի կյանք. ներկա է գտնվել բոլոր ժամերգություններին, իսկ մնացած ժամանակն անցկացրել է բոյարական դումայի անդամների հետ խորհրդակցություններում, եկեղեցականների հետ զրույցներ ունեցել, հանգստացել է միայն ընտանիքի անդամների շրջապատում, կրել միայն ռուսական հագուստ, գերմանացիների չի ընդունել, ինչը խիստ տարբերվում էր այն կենսակերպից, որ նա վարում էր Պրեոբրաժենսկոեում, և որը դժգոհությամբ էր ընդունվում ռուս հասարակության բոլոր շերտերի կողմից։
Սոֆյա Ալեքսեևնայի իշխանությունն անկում է ապրել. սեպտեմբերի սկզբին գեներալ Պատրիկ Գորդոնի գլխավորությամբ Տրոիցա է հեռացել օտարերկրացիների վարձու հետևակը, որ ռուսական բանակի առավել մարտունակ մասն էր կազմում։ Այնտեղ նա հավատարմության երդում է տվել թագավորին, որն անձամբ էր ընդառաջ դուրս եկել։ Սոֆյայի կառավարության ամենաբարձրաստիճան պաշտոնյան՝ Վասիլի Գոլիցինը, հեռացել է իր մերձմոսկովյան կալվածք Մեդվեդկովո և դուրս եկել քաղաքական պայքարից։ Արքայադստերն ակտիվորեն պաշտպանել է միայն ստրելեցների գերատեսչության ղեկավար Ֆեոդոր Շակլովիտին, որն ամեն գնով փորձել է ստրելեցներին պահել Մոսկվայում։
Պետրոս Առաջինն ուղարկել է նոր հրաման՝ ձերբակալել Շալկովիտիին և շղթայակապ տանել Տրոիցա, որպեսզի այնտեղ հետաքննվի թագավորի դեմ մահափորձի գործը, իսկ նրան, որոնք կպաշտպանեն Շալկովիտիին, կարժանանան նույն ճակատագրին։ Մոսկվայում մնացած ստրելեցները Սոֆյա Ալեքսեևնային պահանջել են հանձնել Շոլկովիտիին։ Նա սկզբում մերժել է, բայց հետո ստիպված է եղել զիջել։ Շալկովիտին տարվել է Տրոիցա, տանջանքների ենթարկվելուց հետո ցուցմունք է տվել և գլխատվել։ Վերջիններից մեկը Տրոիցա է ժամանել իշխան Վասիլի Գոլիցինը, սակայն նա թագավորին ներկայանալու թույլտվություն չի ստացել և ընտանիքի հետ աքսորվել է Պինեգա (Արխանգելսկի մարզ)։
Սոֆյա Ալեքսեևնայի մոտ չեն մնացել նրա հետաքրքրությունների համար իրենց կյանքը զոհելու պատրաստ կողմնակիցներ, և երբ Պետրոս Առաջինը պահանջել է, որ Սոֆյան հեռանա Սվյատոդուխովսկի վանք (Պուտիվլ), նա ստիպված է եղել հնազանդվել։ Շուտով Պետրոս Առաջինը որոշել է, որ Սոֆյա Ալեքեևնային հեռավոր վայրում պահելն անվտանգ չէ, և նրան տեղափոխել է Նովոդևիչի վանք։ Այդտեղ նրա վրա սահմանվել է հսկողություն։
Կյանքը վանքում և մահը
1698 թվականի ստրելեցյան խռովության ժամանակ, ըստ հետաքննության տվյալների, ստրելեցները նպատակ են ունեցել Սոֆյա Ալեքսեևնային հրավիրել զբաղեցնելու գահը։ Խռովության ճնշումից հետո Սոֆյան ձեռնադրվել է միանձնուհի Սուսաննա անունով։
Սոֆյա Ալեքսեևնան մահացել է 1704 թվականի հուլիսի (14)-ին. մահվանից առաջ նա ձեռնադրվել էր մեծ սքեմավոր (սխիմա)՝ վերցնելով իր նախկին անունը՝ Սոֆյա։ Թաղվել է Մոսկվայում՝ Նովոդևիչի վանքի Սմոլենսկի տաճարում։ Հնադավանների Շարպան անապատում է գտնվում սքեմավոր Պրասկովյայի դամբարանը՝ շրջապատված 12 անանուն շիրիմներով։ Ըստ հնադավանների՝ Պրասկովյան արքայադուստր Սոֆյա Ալեքսեևնան է, որն իբր թե փախել է Նովոդևիչի վանքից 12 ստրելեցների հետ ։
Գրականություն
Կատեգորիա:Ռուսական կայսրություն Կատեգորիա:Ռոմանովներ Կատեգորիա:Նովոդևիչյան գերեզմանատանը թաղվածներ
Ուրմաևո (գյուղ, Ալիկովսկի շրջան)
Ուրմաևո (Урмаево, Урмай), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 109 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Չուվաշիա հանրապետության Ալիկովսկի շրջանի բնակավայրեր
Դիգեհու
Դիգեհու (Diyingehu, 低音革胡), չինական ազգային երաժշտական գործիք, որը պատկանում է հուքին ընտանիքին։ Այն նվագվում է աղեղի օգնությամբ և համարվում է չինական կոնտրաբաս։ Օգտագործվում է չինական նվագախմբերում։ Դիգեհուն սովորաբար ունի չորս լար։
Արտաքին հղումներ
Կատեգորիա:Լարային երաժշտական գործիքներ Կատեգորիա:Չինական երաժշտական գործիքներ
Պրայա Նորտի
Պրայա Նորտի (Praia Norte), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Բիկու դու Պապագայուի գավառի կազմի մեջ։ Բնակչությունը կազմում է 8528 մարդ՝ 2006 թվականի տվյալներով։ Գրավում է 289,052 կմ2 տարածք։ Բնակչության խտությունը՝ 29,5 մարդ/կմ²։
Ռութ Բելվիլ
Ռութ Բելվիլ (Ruth Belville, ի ծնե՝ Elizabeth Ruth Naomi Belville, որը հայտնի է նաև որպես Greenwich Time Lady, ), լոնդոնցի կին գործարար, որն իր հաճախորդներին ժամանակ էր վաճառում։ Կնոջ աշխատանքի բնույթը հետևյալն էր. նա ամեն օր իր ժամանակագրիչն ուղղում էր Գրինվիչի աստղադիտարանի ժամացույցով, այնուհետև այդ ժամանակագրիչով ուղղում էր իր ծառայություններին բաժանորդագրված հաճախորդների ժամացույցները։
Բիզնեսը
Ժամանակ վաճառելու գործը Ռութ Բելվիլին է անցել ծնողներից։ Նրա հայրը՝ Ջոն Հենրին, 1836 թվականին ուներ մոտ 200 հաճախորդ։ Ամեն առավոտ նա գնում էր Գրինվիչի աստղադիտարանի մոտ և իր ժամացույցն ուղղում Գրինվիչի ժամանակով։ Այնուհետև նա գնում էր իր հաճախորդների մոտ և ուղղում նրանց ժամացույցները։
Հենրին իր աշխատանքը շարունակել է մինչև իր մահը՝ 1856 թվականը։ Նրա այրին՝ Մարիա Էլիզաբեթը, շարունակեց ամուսնու գործը մինչև 1892 թվականը, երբ մոտ 80 տարեկան հասակում այդ գործը հանձնեց դստերը։ Ռութ Բելվիլն ընդունեց ընտանեկան բիզնեսը՝ ամեն երկուշաբթի ստուգելով իր ժամանակագրիչը գրինվիչյան ժամացույցով և ուղղելով հաճախորդների ժամացույցները։ Ժամանակի փոխանցման ճշտությունը մոտ 10 վայրկյան էր։
XX դարի սկզբում Բելվիլը մրցակից ունեցավ։ «Standard Time» ընկերության նախագահ Ջոն Վինը ևս սկսեց նման ծառայություն մատուցել, սակայն հեռագրասարքի միջոցով։ Քաղաքային «United Wards Club» ակումբում ունեցած ելույթում նա նախատում էր Ռութին, որ վերջինս աշխատում է հնացած եղանակով՝ ենթադրելով, որ իր գործն առաջ տանելու համար նա օգտագործում է իր կանացիությունը։
Այդ ելույթը տպագրվեց «Թայմսում», սակայն չէր նշվել այն հանգամանքը, որ հեղինակը Ռութի անմիջական մրցակիցն է։ Հրապարակումից հետո Ռութին սկսեցին այցելել լրագրողները, որոնք հետաքրքվում էին նրա բիզնեսով, ինչպես նաև մեծ աղմուկ բարձրացնում հոդվածում տեղ գտած ակնարկների վերաբերյալ։ Սակայն լայն ճանաչումը միայն հանգեցրեց վաճառքի ավելացմանը. չէ՞ որ ոչ բոլորն էին ի վիճակի տանը կամ գրասենյակում ունենալու հեռագրասարք։ Ռութը նույնիսկ ասաց, որ այն ամենը, ինչ հաջողվեց անել Վինին, իր անվճար գովազդն էր։
1926-ին հայտնվեց ավելի լուրջ մրցակից, երբ BBC ռադիոկայանը սկսեց հաղորդել ճշգրիտ ժամանակի ազդանշանները։ Հաճախորդներից շատերը հրաժարվեցին Բելվիլի ծառայություններից, բայց նա շարունակեց աշխատել մինչև 1940 թվականը, և Երկրորդ համաշխարհային պատերազմը սկսվելուն պես դադարեցրեց իր գործը։ 86 տարեկանում նա արդեն դժվարանում էր կատարել իր ամենօրյա ուղերթերը՝ հաղթահարելով 12 մղոն և աստղադիտարանի մոտ լինելով առավոտյան ժամը 9-ին։
Ժամացույցը
Աշխատանքի համար Բելվիլն օգտագործում էր գրպանի № 485/786 «Arnold» անվանական ժամանակագրիչը, որը պատրաստել էր անգլիացի հայտնի ժամագործ Առնոլդ Ջոնը։ Ռութի մահից հետո ժամացույցը հանձնվեց ժամագործների միության թանգարանին։
Արտաքին հղումներ
Կատեգորիա:Բրիտանացի գործարարներ
Mo Bounce
«Mo Bounce», ավստրալացի ռեփ կատարող Իգի Ազալիայի երգը, որը թողարկվել է 2017 թվականի մարտի 23-ին։ Երգի պրեմիերան կայացել է Զեյն Լոուվի Beats 1 ռադիոշոուի ժամանակ ։ Որպես պրոդյուսերներ հանդես են եկել The Stereotypes-ը և Far East Movement-ը ։
Մարտին երգչուհին սկսել է իր սոցիալական ցանցերում հրապարակել տեսահոլովակից կադրեր, որոնցից մի քանիսը եղել են gifs ձեւաչափով ։ Երգն ի սկզբանե թողարկվել է որպես Ազալիայի «Digital Distortion» երկրորդ ստուդիական ալբոմի երկրորդ սինգլ, նախքան դրա թողարկումը հետաձգելը ։
Քննադատություն
Billboard ամսագրից Լորեն Թոմը մեկնաբանել է երգը հետևյալ կերպ. «Երգի բարձր ռիթմը և ուրախ, բարձրագոչ խոսքերը արտացոլում են երգի ընդհանուր երջանիկ հնչողությունը և (հնարավոր է) նրա [Իգիի] կյանքը ներկայում ։ Fact ամսագրից Քլեր Լոբենֆիլդը բացասաբար է արտահայտվել երգի մասին՝ այն անվանելով «մղձավանջ ժանրի համար» ։ Մինչդեռ, ըստ New York Post-ի, երգը դարձել է «երգչուհու լավագույն թողարկումը 2014 թվականի նրա փառքից ի վեր», հավելելով, որ երգը «հենց այն ուժեղ վերադարձն է, որի կարիքը նա հաստատ ուներ» ։ «Mo Bounce»-ը դարձել է Stereotypes ճանաչված պրոդյուսերական աշխատանքը և նրանց ապահովել է «Տարվա պրոդյուսեր» անվանակարգը «Գրեմմի» մրցանակաբաշխության 60-րդ արարողության ժամանակ ։
Երաժշտական տեսահոլովակ
Երաժշտական տեսահոլովակը նկարահանվել է Հոնկոնգում փետրվարի վերջին կլիպմեյքեր Լիլ Ինտերնետի կողմից ։ 2017 թվականի մարտի 20-ին Vevo-ում հայտարարվել է, որ տեսահոլովակի պրեմիերան կայանալու է մարտի 24-ին ։ Մարտի 21-ին Իգի Ազալիան Giphy-ի հետ գովազդային գործընկերության շրջանակներում Թվիթերում տեղադրել է gif-անիմացիաների շարք՝ տեսահոլովակից կադրերով ։ Ամբողջ տեսահոլովակի ընթացքում մի քանի երիտասարդ աղջիկներ և Իգգին պարում են թվերկինգ ։ Մարտի 22-ին Vevo-ում տեղադրվել է Ազալիայի երգի 20 վայրկյանանոց պրոմո-տեսահոլովակը ։
2017 թվականի մարտի 24-ին Vevo-ում տեղի է ունեցել տեսահոլովակի պաշտոնական պրեմիերան     ։
Մինչև 2021 թվականի հուլիս երաժշտական տեսահոլովակը YouTube-ում հավաքել է 80 միլիոն դիտում ։
Արտաքին հղումներ
Կատեգորիա:Իգի Ազալիայի երգեր
Արտակ Վարդանյան (գրող)
Արտակ Վարդանի Վարդանյան, հայ արձակագիր, հրապարակագիր, բանաստեղծ, թարգմանիչ, բանասիրական գիտությունների թեկնածու, Հայաստանի գրողների միության անդամ 2009 թվականից ։
Կենսագրություն
Արտակ Վարդանյանը ծնվել է 1951 թ. մայիսի 4-ին Նախիջևանի Ազնաբերդ գյուղում։ Ութամյակը ավարտել է ծննդավայրում, միջնակարգը՝ Երևանում։ 1973 թ.ավարտել է Երևանի պոլիտեխնիկական ինստիտուտի տեխնիկական կիբեռնետիկայի ‎ֆակուլտետը, 1988 թ.՝ նույն ինստիտուտի ՀՄՖ լրագրության բաժինը (գերազանցությամբ)։ 1973-1994 թթ. աշխատել է Երևանի մաթեմատիկական մեքենաների գիտահետազոտական ինստիտուտում, միաժամանակ զբաղվել բարբառագիտությամբ, բանահավաքությամբ, ազգագրությամբ, լրագրությամբ։ Թղթակցել է Հայաստանի և սփյուռքի պարբերականներին, աշխատակցել «Հայրենիքի ձայն» շաբաթաթերթին, Հայաստանի հանրային ռադիոյին։ Հայաստանի ԳԱԱ Հ. Աճառյանի անվան լեզվի ինստիտուտում ուսումնասիրել է Հյուսիսային Նախիջևանի և Վայոց ձորի խոսվածքները (Ճահուկ-Վայքի կամ Վայոց ձորի միջբարբառ), ինչպես նաև պատմական Գողթնի հյուսիսային խոսվածքները (Հյուսիսային Գողթնի միջբարբառ)։ Կազմել է Նախիջևանի բարբառային քարտեզը։ 1996-1998 թվականներին եղել է «Նախիջևան» հայրենակցական միության նախագահը։
Հեղինակ է 19 գրքի, ինչպես նաև գիտական, գիտահանրամատչելի, հրապարակախոսական հոդվածների, էսսեների, պատմվածքների և բանաստեղծությունների։ Զբաղվում է թարգմանությամբ (ռուսերենից, պարսկերենից)։ Թարգմանություններից են՝ Պաուլո Կոելիոյի «Ալքիմիկոսը» վիպակը (2002), Աքրամ Այլիսլիի «Քարե երազներ» վեպ-ռեքվիեմը (2013), «Մեծերի մեծ կրքերը» վավերագրական էսսեների ժողովածուն (2005), Իվետ Ալեքսանդերի «Երջանկության օազիսը» վիպակը (2023):Նրա ստեղծագործությունները թարգմանվել և տպագրվել են ռուսերեն, պարսկերեն, գերմաներեն, ֆրանսերեն:1994-2018 թվականներին աշխատել է ՀՀ Նախագահի աշխատակազմում (1999-2018 թթ.՝ որպես արձանագրային բաժնի վարիչ)։ 2018 թվականից աշխատում է ՀՀ ԳԱԱ Հ. Աճառյանի անվան լեզվի ինստիտուտում՝ որպես ավագ գիտաշխատող։
Արտաքին հղումներ
Կատեգորիա:Հայ արձակագիրներ Կատեգորիա:Հայ բանաստեղծներ Կատեգորիա:Հայ թարգմանիչներ Կատեգորիա:Բանասիրական գիտությունների թեկնածուներ Կատեգորիա:Հայ հրապարակագիրներ
(1240) Ցենտենարիա
(1240) Ցենտենարիա (Centenaria), աստերոիդ աստերոիդների հիմնական գոտում։ Հայտնաբերվել է 1932 թվականի փետրվարի 5-ին Ռիխարդ Շորրի կողմից Բերգդորֆում ։
Միջին հեռավորությունը Արեգակից կազմում է 2,868685 ա. մ., առավելագույնը մոտենում է 2,38 ա. մ. հեռավորության վրա և հեռանում 3,3574 ա. մ. ։ Արեգակի շուրջ մեկ ամբողջական պտույտ է կատարում 1774,69 երկրային օրվա ընթացքում, իր ուղեծրով շարժվելով միջինում 0,202852 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,15° անկյուն։
Արտաքին հղումներ
Կատեգորիա:1932 թվականին հայտնաբերված աստղագիտական մարմիններ Կատեգորիա:Ռիխարդ Շորրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Օքթայ Քայնարջա
Օքթայ Քայնարջա (Oktay Kaynarca, ), թուրք դերասան։ Առավել հայտնի է «Գայլերի հովիտը» (Kurtlar Vadisi) հեռուստասերիալում մարմնավորած դերի համար։ 2015 թվականից սկսած նկարահանվում է թուրքական հեղինակավոր «Մաֆիան կառավարում է աշխարհը» հեռուստասերիալում, որտեղ մարմնավորում է Հըզըր Չաքըրբեյլիի դերը։
Կենսագրություն
Սովորել է Սկյուտարի դպրոցում ։ Թուրքիայում Օքթայ Քայնարջան առավել հայտնի է հեռուստասերիալներում իր մարմնավորած դերերով։ Նա մարմնավորել է Սյուլեյման Չաքըրի դերը «Գայլերի հովիտը» հեռուստասերիալում։ Նրա կերպարն այնքան սիրված է եղել, երբ նրա մարմնավորած կերպարը մահացել է հեռուստասերիալում, երկրպագուները կազմակերպել են հեռակա թաղման արարողություն։
Քայնարջան ունի հեղինակած բանաստեղծությունների ժողովածու, որը կոչվում է «Մահվանից հեռու էլ քաղաք չկա»։
Արտաքին հղումներ
Կատեգորիա:Թուրք դերասաններ Կատեգորիա:Թուրք կինոդերասաններ Կատեգորիա:Թուրք հեռուստադերասաններ
Ջեյմս Բարդ
Ջեյմս Բարդ (James Bard, ), ամերիկացի ծովանկարիչ, որը աշխատել է յուղաներկով և ջրաներկով։ Հայտնի է եղել իր լողալու միջոցների, հատկապես շոգենավերի նկարներով ։
Կենսագրություն
Բարդը ծնվել է 1815 թվականի հոկտեմբերի 4-ին Նյու Յորքում, նա երկվորյակ եղբայր է ունեցել՝ Ջոնը (1815-1856)։ Նրանց հայրը՝ Ջոզեֆ Բարդը, ծագումով Անգլիայից էր, իսկ մայրը՝ Նելլի Պերվիս Բարդը, Շոտլանդիայից էր։ Ընտանիքում յոթ երեխա կար՝ չորս եղբայր և երեք քույր։
Առաջին նկարները 1827 թվականին երկու եղբայրները միասին են նկարել, երբ նրանք 12 տարեկան էին։ 1830-1840-ական թվականններին Ջեյմսը շարունակում է նկարչի գործունեությունը՝ երբեմն իր աշխատանքով գրավելով եղբորը։ Անհնար է ստեղծված նկարներում որոշել յուրաքանչյուր եղբոր ներդրումը․ նրանց համատեղ աշխատանքները ստորագրված են «J & J Bard» կամ «J & J Bard, Picture Painters»։ Հետո արդեն նկարում էր միայն Ջեյմսը, որը երբեմն ստորագրում էի որպես «Jas. Bard»։ 1938 թվականին նրանց հայրը մահանում է։ Այդ ժամանակ էլ նրանք առաջին անգամ ընդգրկվում են նյույորքյան նկարիչների գրացուցակում։ 1830-ական թվականներին իրենց ստեղծագործությունները նրանք անում էին ջրաներկով, իսկ յուղաներկի անցել են 1840-ական թվականներից։
Եղբայրների վերջին համատեղ հայտնի նկարը թվականագրված է 1849 թվականին․ դա Ոսկե տենդի ժամանակաշրջանում Wilson G. Hunt և Senator շոգենավերն էին՝ Կալիֆոռնիայում ճանապարհորդության ժամանակ։ Դրանից հետո նկարների ստեղծման գործում Ջոնի մասնակցության մասին վկայություններ չկան։ Ենթադրվում է, որ նա ուղևորվել էր արկածներ որոնելու։ Հետո նրան տեսել էին Նյու Յորքի Ռուզվելտի կղզում՝ առողջական վատ վիճակում ողորմություն խնդրելիս։ Ջոն Բարդը մահացել է 1856 թվականի հոկտեմբերի 18-ին և թաղվել է նյույորքյան Գրին Վուդ գերեզմանատան անհայտ գերեզմանում։
1840-ական թվականների վերջին Ջեյմսը ինքնուրույն էր նկարում՝ նկարները ստորագրելով իր անունով։ 1850-ական թվականներին, երբ նավաշինության մեջ վերելք եղավ, Բարդը բազմաթիվ պատվերներ ստացավ նորակառույց նավաշինարարական ընկերությունների տնօրեններից։ Հայտնի չէ, թե ինչքան է եղել նրա եկամուտը․ հնարավոր է, որ նրա ֆինանսական հաջողությունը շատ չի եղել, քանի որ 1890-ական թվականների որոշ տվյալներով նա աշխատել է երկաթուղում։
1890-ական թվականների սկզբին նկարչի առողջական վիճակը վատանում է․ նա սկսում է քիչ նկարել և դժվարությամբ էր ընտանիքի համար ապրուստի միջոց վաստակում։ Այդ տարիներին Ջեյմսը կնոջ և միակ դստեր հետ տեղափոխվում է Ուայտ Փլեյնս քաղաք։ 1896 թվականի վերջին Բարդի կնոջ մոտ թոքերի բորբոքում է ախտորոշվում և նա մահանում է 1897 թվականի հունվարի 5-ին։ Իսկ Ջեյմսը մահացել է 1897 թվականի մարտի 26-ին Ուայտ Փլեյնսում։
1924 թվականին կազմակերպվել է Բարդ եղբայրների հուշային ցուցահանդեսը։
Ընտանիք
1843 թվականից քիչ առաջ Բարդն ամուսնացել է Հարիեթ դե Գրոտի հետ, որը իրենից վեց տարով էր մեծ։ Նրանք ունեին վեց երեխա, բայց 1843 թվականից մինչև 1856 թվականն ընկած ժամանակահատվածում հինգը մահացան և մնաց միայն դուստր՝ Էլենը, որը ծառայում էր որպես սպասուհի և ապրեց մինչև 1919 թվականը։ Նրա հոր ընկերը՝ Սամուել Ուորդ Ստանտոնը, ֆինանսապես օգնել է Էլենին՝ ամեն ամիս գումար ուղարկելով։ Բացի իրենց ստեղծագործություններից, Ջեյմս և Ջոն Բարդը չեն թողել որևէ փաստաթուղթ կամ կտակ։
Աշխատանքներ
Իր ամբողջ կյանքի ընթացքում Բարդը նկարել է մոտ 3000 նավ (առագաստանավեր և շոգենավեր), որոնք կառուսվել էին Նյու Յորքում նրա ակտիվ գործունեության ժամանակ։ Իր կյանքի ընթացքում նրա հովանավորն ամերիկացի գործարար Կոռնելիուս Վանդերբիլն էր։ Մահից հետո Բարդը համարյա մոռացված էր։ Նրա գործերը երբեմն անվանում են միամիտ արվեստի գործեր, բայց ժամանակի ընթացքում դրանք արժեք ձեռք բերեցին։ Դրանք գտնվում են ԱՄՆ-ի տարբեր թանգարանններում, դրանցից շատերը՝ Էսեքսի Պիբոդի թանգարանում և Նյուպորտ Նուս քաղաքի Ծովային թանգարանում։ Որոշ կտավներ կարելի է տեսել հայտնի աճուրդներում․ նրանց գինը մի քանի տասը հազար դոլար է կազմում  ։
Աղբյուրներ
Կատեգորիա:19-րդ դարի ամերիկացի նկարիչներ Կատեգորիա:Ամերիկացի ծովանկարիչներ
Ղայափունար
Ղայափունար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Վերխնյայա Մանուիլովկա
2001 թվականի տվյալներով Վերխնյայա Մանուիլովկա գյուղում բնակվում էր 586 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կոզելշչինայի շրջանի բնակավայրեր Կատեգորիա:Ուկրաինայի գյուղեր Կատեգորիա:17-րդ դարում հիմնադրված բնակավայրեր
Պոռնուսե
Պոռնուսե (Pornuse), գյուղ Էստոնիայի Վիլյանդիմաա նահանգի Հալլիստե շրջանում։